Action Quest

Action Quest ( Agada Kvesto) estas agada videoludo verkita de Jack Verson por 8-bitaj Atari-komputiloj. Ĝi estis publikigita en 1982 de lia firmao, JV Software. Action Quest kombinas realtempan agon kun enigmo-solvado, dum la ludanto esploras 30 ĉambrojn provante kolekti ĉiujn 20 trezorojn. Laŭ recenzistoj, tiu kombinaĵo malsamis al la kutima maniero, kiel enigmoj en ludoj — kiel grafikaj aventuraj videoludoj — funkciis tiutempe.

Ludomaniero
La ludanto havas la rolon de fantomo, kiu tenas pafilon kaj esploras mondon dividitan en 5 nivelojn kun po 6 ĉambroj en ĉiu. La ĉambroj enhavas monstrojn aŭ tempolimigitajn enigmojn. La pafilo estas uzata kaj por defendi kontraŭ monstrojn kaj por helpi en enigmo-solvado.

Recenzo
The Creative Atari faris komenton pri la tro ĝenerala nomo de la ludo, sed trovis la realtempan aspekton "sufiĉe radikalan foriron el la formato de tradiciaj aventurludoj". La stilo ankaŭ ŝajnis ĉarme nova al John J. Anderson en la kolumno "Atari Arcade" de Computer Gaming World : "anstataŭ enigi koditajn teksto-komandojn, kiel oni atendus de konvencia aventurprogramo, ĉi tiu programo estas ludata ekskluzive per stirstango kaj pafrisorto".

En recenzo gradita "B−", la Book of Atari Software 1983 deklaris, ke "la sonoj kaj grafikoj de la ludo estas justaj. La enigmo-enhavo estas sufiĉe alta, ke necesos pluraj horoj por trovi ĉiujn dudek trezorojn". John Anderson konsentis pri la kvalito de la enigmoj : "la ludvaloro de ĉi tiu programo ne malpliiĝos ĝis vi atingos la tridekan ĉambron, kio daŭros sufiĉe longe antaŭ kompletigo".

Heredaĵo
Action Quest estis sekvata de daŭrigo fare de la sama aŭtoro, Ghost Encounters. Ambaŭ ludoj poste estis kombinitaj en kartoĉo kaj publikigitaj de Roklan kiel Castle Hassle.

 Referencoj 

 Eksteraj ligiloj 
 Action Quest ĉe MobyGames
 Action Quest ĉe Atari Mania
 Recenzo en Creative Computing

Kategorio:Videoludoj aperintaj en 1982
Kategorio:Agadaj videoludoj
Kategorio:Videoludoj kreitaj en Usono
Kategorio:Videoludoj ludeblaj per 8-bitaj Atari-komputiloj